พบไดโนเสาร์สายพันธุ์ใหม่บนเกาะไวท์
ไอล์ ออฟ ไวท์ (Isle of Wight) เป็นเกาะของอังกฤษ ที่มีชื่อเสียงในเรื่องซากดึกดำบรรพ์หรือฟอสซิลไดโนเสาร์ โดยมีการค้นพบมากกว่า 25 ชนิดบนเกาะ และมีเพียง 21 ชนิดที่พบในอังกฤษเท่านั้น ซึ่งในปีที่ผ่านมามีการค้นพบซากฟอสซิลใหม่ เป็นกระดูก 4 ชิ้นบนชายฝั่งแชงคลินซากเหล่านี้ถูกส่งไปยังพิพิธภัณฑ์ไดโนซอร์ไอล์ ที่อยู่ใกล้ๆแซนดาวน์ เมืองตากอากาศริมชายฝั่งตะวันออกเฉียงใต้ของไอล์ ออฟ ไวท์ ล่าสุด นักบรรพชีวินวิทยาจากมหาวิทยาลัยเซาแธมป์ตันในอังกฤษ ได้ศึกษาฟอสซิลกระดูกไดโนเสาร์เหล่านี้ พบว่าน่าจะมาจากไดโนเสาร์ตัวเดียวกัน ซึ่งระบุว่าเป็นไดโนเสาร์กลุ่มเธอโรพอดสายพันธุ์ใหม่ มาจากตระกูลเดียวกับไทแรนโนซอรัส เร็กซ์ (Tyrannosaurus rex) หรือที.เร็กซ์ (T.rex) และนกในยุคปัจจุบัน ไดโนเสาร์ตัวใหม่ที่พบนี้มีชื่อว่า Vectaerovenator inopinatus คาดว่าจะมีความยาวถึง 4 เมตร เคยย่ำเดินอยู่บนโลกเมื่อ 115 ล้านปีก่อนในยุคครีเตเชียสนักบรรพชีวินวิทยาเผยว่ามีความเป็นไปได้ที่ Vectaerovenator inopinatus เคยอาศัยอยู่ในพื้นที่ทางตอนเหนือของพื้นที่ที่พบซากของมัน โดยซากของมันถูกซัดออกสู่ทะเลตื้นใกล้ๆ.(ภาพประกอบ Credit : Darren Naish)
ไอล์ ออฟ ไวท์ (Isle of Wight) เป็นเกาะ ของอังกฤษ ที่มีชื่อเสียงในเรื่องซากดึกดำบรรพ์หรือฟอสซิลไดโนเสาร์ โดยมีการค้นพบมากกว่า 25 ชนิดบนเกาะ
โลกโศภิน,ไดโนเสาร์,กระดูกไดโนเสาร์,ซากดึกดำบรรพ์,ฟอสซิล,ไดโนเสาร์พันธุ์ใหม่,นักบรรพชีวินวิทยา,การศึกษา